খোররামশহর জামে মসজিদ

খোররামশহরের জামে মসজিদ (ফারসি: مسجد جامع خرمشهر, উচ্চারণ: মসজিদ-ই জামেহ খোররামশহর, যা খোররামশহর কেন্দ্রীয় মসজিদ নামেও পরিচিত) হল ইরানের খুজেস্তান প্রদেশের খোররামশহর শহরে অবস্থিত একটি জুমার মসজিদ। সংক্ষিপ্ত বিবরণ ইরান-ইরাক যুদ্ধের সময় ১৯৮২ সালের খোররামশহরের যুদ্ধ চলাকালীন এই মসজিদ আংশিকভাবে ধ্বংস হয়। এটি শহরের সবচেয়ে বিখ্যাত এবং প্রতীকী স্থাপনাগুলোর একটি হওয়ায়, ২৪ মে ১৯৮২ সালে খোররামশহর মুক্ত হওয়ার পরে এখানেই বিজয় উদযাপন হয়েছিল। যুদ্ধের পর যখন খোররামশহর মসজিদ পুনর্নির্মাণ করা হয়, ৪,০০০ বর্গমিটার (৪৩,০০০ বর্গফুট) উত্তর দিক থেকে মসজিদে যোগ করা হয়েছিল যাতে তীর্থযাত্রীদের জন্য একটি অতিথিশালা এবং পথচারীদের জন্য একটি পথ, সেইসাথে একটি বাণিজ্যিক স্থানের সুবিধা পাওয়া যায়। যুদ্ধের সময় এই মসজিদ শহর প্রতিরক্ষাকারীদের জন্য একটি কৌশলগত কমান্ড ও সরবরাহ কেন্দ্র হিসেবে ব্যবহৃত হয়েছিল। ২০১১ সালে খোররামশহরের জামে মসজিদ ইরানের ত্রিশ হাজারতম ঐতিহাসিক নিদর্শন হিসেবে জাতীয় ঐতিহ্যের তালিকায় নিবন্ধিত হয়। ইতিহাস ও বৈশিষ্ট্য খোররামশহরের জামে মসজিদটির ইতিহাস ১২০ বছরেরও বেশি পুরোনো, যদিও এর প্রতিষ্ঠাতার নাম অজানা। যুদ্ধের আগে মসজিদটি ছিল প্রায় ১,২০৯ বর্গমিটার (১৩,০১০ বর্গফুট) আয়তনের, যার ৪০ শতাংশ ইরান-ইরাক যুদ্ধে ধ্বংস হয়ে যায়। যুদ্ধের পর মসজিদ পুনর্নির্মাণের সময় উত্তর পাশে অতিরিক্ত ৪,০০০ বর্গমিটার (৪৩,০০০ বর্গফুট) এলাকা যুক্ত করা হয়, যেখানে তীর্থযাত্রীদের জন্য গেস্টহাউস, একটি পথচারী করিডোর এবং বাণিজ্যিক এলাকা নির্মাণ করা হয়। ১৯৬৯ সালে মসজিদের পশ্চিম পাশ থেকে জমি যুক্ত করে একটি পুনরুদ্ধার কাজ করা হয়। এর দুটি চূড়া এবং দুটি ছোট ও বড় গম্বুজ রয়েছে, যা ১২০ বছরেরও বেশি পুরনো এবং ৭৭০ বর্গমিটার (৮,৩০০ বর্গফুট) মোজাইক টাইলস এই স্মৃতিস্তম্ভের একটি বিশেষ বৈশিষ্ট্য। এই প্রাচীন মসজিদে দুইটি মিনার এবং এক বড় ও এক ছোট গম্বুজ রয়েছে। প্রায় ৭৭০ বর্গমিটার (৮,৩০০ বর্গফুট) এলাকা জুড়ে নকশাদার মোজাইক টাইলসের ব্যবহার মসজিদটির বিশেষ বৈশিষ্ট্য। এর বাহ্যিক অংশে ইটের তৈরি প্রাচীর রয়েছে। এছাড়াও, প্রায় ১,০০০ বর্গমিটার (১১,০০০ বর্গফুট) এলাকা জুড়ে কাদামাটি টাইলস ব্যবহার করা হয়েছে, যেগুলিতে কোরআনের আয়াত লেখা আছে। দুটি মিনার রয়েছে যেগুলোর উচ্চতা ভূমি থেকে ২৮ মিটার (৯২ ফুট)। এছাড়াও এখানে একটি কেন্দ্রীয় শীতাতপ নিয়ন্ত্রণ ব্যবস্থা স্থাপন করা হয়েছে। আরো দেখুন ইরান-ইরাক যুদ্ধ ইরানে ইসলাম ইরানের মসজিদের তালিকা তথ্যসূত্র বহিঃসংযোগ "Satellite view of Khorramshahr Mosque"। Google Maps। "Khorramshahr Mosque on map"। Google Maps।